Emma Morano
<s>Ema Martina Luiđa Morano (; 29. novembar 1899. − 15. april 2017) bila je italijanska superstogodišnjakinja koja je od smrti Marije Redaeli bila najstarija osoba u Evropi a od smrti Suzane Mušat Džouns, 12. maja 2016 pa sve do svoje smrti bila najstarija živa osoba na svetu.</s><s>Nakon njene smrti, 15. aprila 2017. godine, titulu je nasledila Vajolet Braun.</s><s>Ona je najstarija osoba koja je umrla u Italiji ikad i druga najstarija osoba u Evropi ikad.</s><s>Takođe je bila zadnja živa osoba rođena u 1800-im godinama.</s>

<s>Rani život</s>

<s>Rođena je 29. novembar 1899.</s><s>Roditelji su joj bili Đovani Morano i Matilda Breskiani.</s><s>Bila je najstarija od osmoro dece.</s><s>Imala je 4 sestre i 3 brata.</s><s>U njenoj porodici također je bilo dugovečnih članova: njena majka, tetka i nekolicina rođaka živeli su preko 90 godina, i jedna od njenih sestara, Angela Morano (1908−2011), umrla je u 102. godini života.</s>

<s>U oktobru 1926., udala se za Điovanija Martinuzija (1901−1978).</s><s>Godine 1937. rođeno je njeno prvo i jedino dete, ali je umrlo kada je imalo 6 meseci.</s><s>Njihov brak nije bio srećan, te se završava 1938. godine kada je Ema izbacila muža iz kuće.</s><s>Međutim nije bilo razvoda i ostali su venčani sve do suprugove smrti, 1978. godine. aOtišla je u penziju sa 75 godina, a radila je kao radnik u industriji.</s>

<s>Kasni život 
Za svoj 115. rođendan i dalje je živela sama u svojoj kući.</s><s>Dana 2. aprila 2013. godine, postala je najstarija živa osoba u Italiji nakon smrti Marije Redaeli.</s><s>Nakon što je premašila dob 114-godišnje Venere Pizinato u avgustu 2014. godine i Dine Manfredini (koja je umrla u SAD-u u avgustu 2015. godine, postala je najstarija osoba iz Italije ikada.</s><s>Nakon smrti Amerikanke Suzane Mušat Džouns, 12. maja 2016. godine, postala je najstarija živa osoba na svetu i zadnja živa osoba rođena u 1800-im godinama.</s>

<s>Smrt 
Umrla je 15. aprila 2017. godine u dobi od 117 godina i 137 dana.</s><s>Njena smrt označila je kraj jedne ere, pošto je bila zadnja osoba rođena u 1800-im godinama.</s>

<s>Reference</s>

<s>Spoljašnje veze</s>

<s>Najstarija žena na svetu voli meso, jaja, puter, ali ne i povrće (B92, 15. maj 2016)
 Jedina žena na svetu koja je rođena u 19. veku (B92, 8. jun 2016)
 Ema Morano čeka 117. rođendan i jede dva jaja dnevno („Politika”, 1. novembar 2016)</s>

<s>Italijanski superstogodišnjaci
Biografije, Verbania</s>

